PMIndiaData/PMIndiaSum huggingface dataset:
પ્રધાનમંત્રીએ ગુજરાતના પૂરગ્રસ્ત વિસ્તારોનું હવાઈ નિરીક્ષણ કર્યું; અમદાવાદ એરપોર્ટ પર ઉચ્ચ સ્તરીય બેઠકમાં પૂરમાં રાહત કામગીરીની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે ગુજરાતના પૂરગ્રસ્ત વિસ્તારોનું હવાઈ નિરીક્ષણ કર્યું હતું. પ્રધાનમંત્રીએ અમદાવાદ એરપોર્ટ પર ઉચ્ચ સ્તરીય બેઠકમાં પૂર માટે રાહત કામગીરીની સમીક્ષા પણ કરી હતી. બેઠકમાં મુખ્યમંત્રી વિજય રુપાણી, અન્ય વરિષ્ઠ મંત્રીઓ તથા રાજ્ય સરકાર, આપત્તિ નિવારણ સંસ્થાઓ અને પ્રધાનમંત્રી કાર્યાલય (પીએમઓ) ટોચના અધિકારીઓ ઉપસ્થિત હતા. પ્રધાનમંત્રીને પૂરથી થયેલા નુકસાન અંગે અને હાથ ધરવામાં આવેલી રાહત કામગીરી વિશે જાણકારી આપવામાં આવી હતી. પ્રધાનમંત્રીએ ભારતીય વાયુદળ સહિત રાહત કામગીરીમાં સંકળાયેલી તમામ સંસ્થાઓને તાત્કાલિક રાહત અને બચાવ કામગીરી માટે શ્રેષ્ઠ પ્રયાસો કરવાની સૂચના આપી હતી. તેમણે સ્વચ્છતા, સાફસફાઈ અને સ્વાસ્થ્યના મહત્વ પર ભાર મૂક્યો હતો અને જણાવ્યું હતું કે, આ પાસાને સર્વોચ્ચ પ્રાથમિકતા આપવી પડશે. પ્રધાનમંત્રીએ જણાવ્યું હતું કે, પાક વીમા સહિત વિવિધ કામગીરી સાથે સંકળાયેલી વીમા કંપનીઓને મિલકતો, પાક વગેરેને થયેલા નુકસાનની સંગઠિત આકારણી ઝડપથી કરવાની સૂચના આપી શકાશે તથા દાવાની વહેલાસર પતાવટ માટે પગલાં લઈ શકાશે, જેથી અસરગ્રસ્ત લોકોને તાત્કાલિક રાહત મળશે. પ્રધાનમંત્રીએ પાણી પુરવઠા, વીજળી અને સંચારને તાત્કાલિક પુનઃસ્થાપિત કરવા પણ જણાવ્યું હતું. પ્રધાનમંત્રીએ સૂચન કર્યું હતું કે, માર્ગ-રસ્તાઓને થયેલા નુકસાનને રિપેર કરવા, વીજ માળખાને પુનઃસ્થાપિત કરવા અને સ્વાસ્થ્ય સાથે સંબંધિત સહાય માટે વિશેષ ટુકડી સ્થાપિત કરવામાં આવશે. અમદાવાદ એરપોર્ટ પર મીડિયાને સંબોધતા પ્રધાનમંત્રીએ જણાવ્યું હતું કે, ગુજરાતમાં છેલ્લાં અઠવાડિયાથી ભારે વરસાદ થઈ રહ્યો છે. તેમણે કહ્યું હતું કે, આવતીકાલથી બચાવ કામગીરી માટે વધુ 10 હેલિકોપ્ટર્સ તૈનાત કરવામાં આવશે તથા તેમણે ભાર મૂક્યો હતો કે રાહત કામની ગતિ હજુ વધશે. તેમણે જણાવ્યું હતું કે, ગ્રામીણ અને શહેરી એમ બંને વિસ્તારોમાં નુકસાનની આકારણી કરવામાં આવશે તથા ટૂંકા અને લાંબા એમ બંને પ્રકારના પગલાં લેવામાં આવશે. પ્રધાનમંત્રીએ અત્યાર સુધી પૂરની સ્થિતિમાં કામગીરી કરનાર રાજ્ય સરકાર અને અન્ય એજન્સીઓની પ્રશંસા કરી હતી. પ્રધાનમંત્રીએ મૃતકના પરિવાર માટે રૂ. બે લાખની સહાય તથા પૂરમાં ગંભીર રીતે ઇજા પામેલી વ્યક્તિ માટે રૂ. 50,000ની સહાય જાહેર કરી હતી. તેમણે એસડીઆરએફ હેઠળ વધુ રૂ. 500 કરોડની તાત્કાલિક સહાયની જાહેરાત કરી હતી. તેમણે વિશ્વાસ વ્યક્ત કર્યો હતો કે, લોકો અને ગુજરાત વધુ મજબૂત બનીને બહાર આવશે અને પૂરના પડકારોનો સફળતાપૂર્વક સામનો કરશે. તેમણે રાજ્યની જનતાને ખાતરી આપી હતી કે, કેન્દ્ર સરકાર આ મુશ્કેલ સમયમાં તેમની સાથે ખભેખભો મિલાવીને કામ કરશે.
પ્રધાનમંત્રીએ એશિયન કોન્ફેડરેશન વિમેન્સ બોક્સિંગ ચેમ્પિયનશિપમાં મેરી કોમને સુવર્ણ પદક જીતવા બદલ શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ એશિયન કોન્ફેડરેશન વિમેન્સ બોક્સિંગ ચેમ્પિયનશિપમાં ભારતીય બોક્સર મેરી કોમને સુવર્ણ પદક જીતવા બદલ શુભેચ્છા પાઠવી હતી. પ્રધાનમંત્રીએ કહ્યું “એએસબીસી એશિયન કોન્ફેડરેશન વિમેન્સ બોક્સિંગ ચેમ્પિયનશિપમાં સુવર્ણ પદક જીતવા બદલ મેરી કોમને અભિનંદન. ભારત આપની સિદ્ધિથી ઉત્સાહિત છે.”
ભારત અને સેશલ્સની વચ્ચે સમુદ્ર આધારિત અર્થવ્યવસ્થાના ક્ષેત્રમાં સહયોગના માળખા પર પ્રોટોકોલ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે સમુદ્ર પર આધારિત અર્થવ્યવસ્થાના ક્ષેત્રમાં સહયોગ માટે પ્રોટોકોલ હેતુ આજે તેની પૂર્વ-વ્યાપી સ્વીકૃતિ આપી દીધી છે. ઉલ્લેખનીય છે કે 26 ઓગષ્ટ, 2015ના રોજ સેશલ્સના રાષ્ટ્રપતિ ભારતની યાત્રા દરમિયાન ભારત અને સેશલ્સ વચ્ચે આ સંદર્ભમાં હસ્તાક્ષર કરવામાં આવ્યા હતા. આ પ્રોટોકોલ અંતર્ગત બંને દેશોની વચ્ચે સતત વિકાસ અને આર્થિક ઉદ્દેશ્યો માટે મહાસાગર અધ્યયનોની બાબતમાં સહયોગના તંત્ર અને સાધનોની સાથે-સાથે સમુદ્ર આધારિત સંસાધનોનો વૈજ્ઞાનિક સંશોધન અને ઉપોગ કરાશે. આ સહયોગ સમુદ્રીય અર્થવ્યવસ્થાના ક્ષેત્રમાં ભારતના રણનીતિક સહયોગ, માનવ સંસાધનોના નિકાસથી લાભ, વિશેષજ્ઞતા અને તકનીકીમાં વધારો કરશે અને આ સેશલ્સની સાથે સહયોગની બાબતમાં સમુદ્ર આધારીત સંસાધનો માટે ભારતની પહોંચમાં વૃદ્ધિ કરશે. સેશલ્સની સાથે સમુદ્રીય અર્થવ્યવસ્થામાં સહોયગથી સમુદ્ર આધારીત સંસાધનો પર નવીન આંકડાઓ પ્રદાન કરશે અને ભારતીય વૈજ્ઞાનિકો અને અનુસંધાન સંસ્થાનો દ્વારા વિકસિત વિશેષજ્ઞતા અને પ્રૌદ્યોગિકીની વહેંચણી કરી શકાશે. આનાથી મહાસાગરના અનુસંધાન અને પ્રૌદ્યોગિકીના ક્ષેત્રમાં ઘરેલુ અભિનવોમાં પણ સહાયતા મળશે.
મંત્રીમંડળને વિજ્ઞાન, ટેકનોલોજી અને નવીનતાનાં ક્ષેત્રમાં સહકાર પર ભારત અને ઉઝબેકિસ્તાન વચ્ચેની સમજૂતીની જાણ કરવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકને ભારત અને ઉઝબેકિસ્તાન વચ્ચે વિજ્ઞાન, ટેકનોલોજી અને નવીનતાનાં ક્ષેત્રમાં સહકાર સ્થાપિત કરવા પર થયેલી સમજૂતીની જાણકારી આપવામાં આવી છે. આ સમજૂતી પર 1 ઓક્ટોબર, 2018નાં રોજ નવી દિલ્હીમાં પ્રધાનમંત્રી શ્રી નરેન્દ્ર મોદી અને ઉઝબેકિસ્તાનનાં રાષ્ટ્રપતિ શ્રી શૌકત મિરાયોયેવની હાજરીમાં કેન્દ્રીય વિજ્ઞાન અને ટેકનોલોજી તથા ભૂવિજ્ઞાન મંત્રી ડૉ. હર્ષવર્ધને ભારત તરફથી અને ઉઝેબકિસ્તાન તરફથી નવીનીકરણ વિકાસ મંત્રી શ્રી ઇબ્રાહિમ અબ્દુરાખમાનોવે હસ્તાક્ષર કર્યા હતા. લાભ: આ સમજૂતી પર હસ્તાક્ષર થવાથી બંને દેશો વચ્ચે દ્વિપક્ષીય સંબંધોમાં નવું પ્રકરણ શરૂ થશે, કારણ કે બંને પક્ષો હવે વિજ્ઞાન અને ટેકનોલોજીમાં પારસ્પરિક રસનાં નોંધપાત્ર સમન્વયથી એકબીજાની ક્ષમતાનો ઉપયોગ કરશે. આ સમજૂતીનો ઉદ્દેશ બંને દેશો વચ્ચે વિજ્ઞાન, ટેકનોલોજી અને નવીનતાનાં ક્ષેત્રોમાં સહકારને પ્રોત્સાહન આપવાનો છે. આ સમજૂતી સાથે સંકળાયેલા પક્ષોમાં ભારત અને ઉઝબેકિસ્તાનની વૈજ્ઞાનિક સંસ્થાઓ, અકદામી, સંશોધન અને વિકાસ પ્રયોગશાળાઓ તથા ઉદ્યોગો સામેલ છે. જેમ કે કૃષિ અને ખાદ્ય વિજ્ઞાન તથા ટેકનોલોજી, એન્જિનીયરિંગ વિજ્ઞાન, સૂચના અને સંચાર ટેકનોલોજી, એપ્લાઇડ મેથેમેટિક્સ, ડેટા વિજ્ઞાન અને ટેકનોલોજી, આરોગ્ય અને મેડિકલ ટેકનોલોજી, ધાતુ વિજ્ઞાન, જીવન વિજ્ઞાન અને જૈવપ્રોદ્યોગિકી, ભૌતિક શાસ્ત્ર અને એસ્ટ્રોફિઝિક્સ તથા ઊર્જા, જળ, પર્યાવરણ અને કુદરતી સંસાધનો જેવા ક્ષેત્રોને જોડાણ માટેનાં સંભવિત ક્ષેત્રો તરીકે પસંદ કરવામાં આવ્યા છે.
પ્રધાનમંત્રીએ ડૉ. એચ.વી. હાંડેના જુસ્સાની પ્રશંસા કરી, જેમણે આઝાદીની જાહેરાત કરતા 75 વર્ષ જૂના અખબારને સાચવી રાખ્યું

પ્રધાનમંત્રી શ્રી નરેન્દ્ર મોદીએ ડૉ. એચ.વી. હાંડેના જોશ અને જુસ્સાની પ્રશંસા કરી હતી જેમણે આઝાદીની જાહેરાત કરતું 75 વર્ષ જૂના અખબારને ટ્વીટ કર્યું હતું. પ્રધાનમંત્રીએ કહ્યું કે ડૉ. એચવી હાંડેજી જેવા લોકો નોંધપાત્ર વ્યક્તિઓ છે જેમણે રાષ્ટ્ર નિર્માણ માટે પોતાનું જીવન સમર્પિત કરી દીધું છે. ડૉ.એચ.વી. હાંડેના આઝાદી કા અમૃત મહોત્સવ પર ટ્વીટના જવાબમાં પ્રધાનમંત્રીએ ટ્વીટ કર્યું; “ડૉ. એચ.વી. હાંડેજી જેવા લોકો નોંધપાત્ર વ્યક્તિઓ છે જેમણે રાષ્ટ્ર નિર્માણ માટે પોતાનું જીવન સમર્પિત કર્યું છે. તેમનો ઉત્સાહ અને જુસ્સો જોઈને આનંદ થયો. @
નાના શહેરો નવા ભારતનો પાયો છે, રાજ્યસભામાં રાષ્ટ્રપતિના પ્રવચનના આભાર પ્રસ્તાવની ચર્ચા ઉપર પ્રધાનમંત્રીનો જવાબ

પ્રધાનમંત્રી શ્રી નરેન્દ્ર મોદીએ આજે રાજ્યસભામાં રાષ્ટ્રપતિના પ્રવચનના આભાર પ્રસ્તાવની ચર્ચા ઉપર જવાબ આપ્યો. પ્રધાનમંત્રીએ કહ્યું હતું કે $ 5 ટ્રિલિયન ડોલરની અર્થવ્યવસ્થા મહત્વાકાંક્ષી છે પરંતુ આપણે મોટું વિચારીને આગળ વધવું પડશે. “હું ખાતરી આપું છું કે ભારતની અર્થવ્યવસ્થા મજબૂત છે. પ્રધાનમંત્રીએ કહ્યું હતું કે, ભારત સંપૂર્ણ ગતિ અને પૂર્ણ ક્ષમતા સાથે 5 ટ્રિલિયન ડોલરના નિવેશનું સપનું જોઈ રહ્યું છે. પ્રધાનમંત્રીએ ભારપૂર્વક જણાવ્યું હતું કે $ 5 ટ્રિલિયન ડોલરની અર્થવ્યવસ્થાના લક્ષ્યાંકને પહોંચી વળવા માટે સરકાર ગામડા અને શહેરના માળખાકીય સુવિધાઓ, એમએસએમઇ, કાપડ, ટેકનોલોજી અને પર્યટન પર ધ્યાન કેન્દ્રિત કરી રહી છે. આ તમામ ક્ષેત્રોને આગળ વધારવા માટેના પગલા લેવામાં આવ્યા છે. ટેક્સ સ્ટ્રક્ચર સહિતની તમામ પ્રક્રિયાઓને સરળ બનાવવામાં આવી છે જેથી મેક ઇન ઇન્ડિયાને વેગ મળી શકે. આ પગલાંથી દેશમાં ઉત્પાદન અંગેનો નવો ઉત્સાહ સુનિશ્ચિત થશે. બેન્કિંગ ક્ષેત્રમાં મર્જર નીતિએ અર્થપૂર્ણ પરિણામો આપવાનું શરૂ કર્યું છે. નાના શહેરો નવા ભારતનો પાયો છે પ્રધાનમંત્રીએ જણાવ્યું હતું કે દેશનો સૌથી મહત્વાકાંક્ષી યુવાનો નાના શહેરમાં રહે છે જે નવા ભારતનો પાયો પણ છે. “આજે દેશમાં અડધાથી વધુ ડિજિટલ ટ્રાંઝેક્શન નાના શહેરોમાં થઈ રહ્યા છે. દેશમાં રજિસ્ટર્ડ થનારા સ્ટાર્ટઅપ માથી અડધા ટાયર -2, ટાયર -3 શહેરોમાં છે. તેથી જ અમે ટાયર -2, ટિયર -3 શહેરોમાં ઝડપી ગતિએ આધુનિક માળખાગત નિર્માણ પર ધ્યાન આપી રહ્યા છીએ. પ્રધાનમંત્રીએ કહ્યું કે, હાઇવે અને રેલવે જોડાણમાં ઝડપથી સુધારો કરવામાં આવી રહ્યો છે. 2024 સુધીમાં 100 વધુ એરપોર્ટ પ્રધાનમંત્રીએ જણાવ્યું હતું કે તાજેતરમાં જ
પ્રધાનમંત્રીએ મધ્યપ્રદેશમાં આગની ઘટનામાં થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશમાં આગની ઘટનાને કારણે થયેલા મૃત્યુ પ્રત્યે શોક વ્યક્ત કર્યો છે. તેમણે ઘાયલોના જલ્દી સ્વસ્થ થવાની પ્રાર્થના પણ કરી. પ્રધાનમંત્રી કાર્યાલયે ટ્વીટ કર્યું: "મધ્યપ્રદેશના ઈન્દોરમાં લાગેલી આગ અત્યંત દુઃખદ છે. આ દુર્ઘટનામાં જે લોકોએ જીવ ગુમાવ્યો છે તેમના પરિવારો પ્રત્યે હું મારી ઊંડી સંવેદના વ્યક્ત કરું છું. તેમજ તમામ ઈજાગ્રસ્તોને ઝડપથી સ્વસ્થ થવાની કામના કરું છું:
પ્રધાનમંત્રીએ લોકસભાનાં અધ્યક્ષ તરીકે શ્રી ઓમ બિરલાની વરણીનું સ્વાગત કર્યું

પ્રધાનમંત્રી શ્રી નરેન્દ્ર મોદીએ ગૃહની ઉચ્ચ પરંપરાઓ અનુસાર સત્તરમી લોકસભાનાં અધ્યક્ષ તરીકે શ્રી ઓમ બિરલાની સર્વસંમતિથી થયેલી વરણીને આવકાર આપ્યો છે. શ્રી ઓમ બિરલાને અભિનંદન પાઠવતા પ્રધાનમંત્રીએ આજે લોકસભામાં પોતાના સંબોધનમાં કહ્યું હતું કે, ગૃહનાં અધ્યક્ષ તરીકે આટલુ વિશિષ્ટ વ્યક્તિત્વ મળવું તમામ સભ્યો માટે ગર્વની બાબત છે. તેમણે કહ્યું હતું કે, શ્રી ઓમ બિરલા વર્ષોથી જાહેર જીવનમાં છે, એક વિદ્યાર્થી નેતા સ્વરૂપે શરૂઆત કરીને તેઓ સતત સમાજસેવા કરતા રહ્યાં છે. પ્રધાનમંત્રીએ કોટા (રાજસ્થાન)નાં પરિવર્તન અને સમગ્ર વિકાસમાં શ્રી ઓમ બિરલાએ અદા કરેલી ભૂમિકાની પ્રશંસા કરી હતી. પ્રધાનમંત્રીએ નવા ચૂંટાયેલા અધ્યક્ષ સાથે પોતાના લાંબા ગાળાનાં સંબંધને પણ યાદ કર્યા હતા. તેમણે શ્રી ઓમ બિરલાની સેવા પ્રત્યે સમર્પણ અને ધરતીકંપ પછી કચ્છનાં પુનર્નિર્માણનાં પ્રયાસો તથા પૂર પછી કેદારનાથ માટે તેમણે આપેલા યોગદાનની વાત પણ કરી હતી. તેમણે કહ્યું હતું કે, સત્તરમી લોકસભાને એનાં અધ્યક્ષ સ્વરૂપે એક સહૃદય નેતા મળ્યાં છે. પ્રધાનમંત્રીએ અધ્યક્ષને આશ્વાસન આપ્યું હતું કે, તેમને ગૃહની કામગીરીનું સફળતાપૂર્વક સંચાલન કરવામાં સભ્યોનો સંપૂર્ણ સહયોગ મળશે.
રેલવે કર્મચારીઓ માટે ઉત્પાદકતાથી જોડાયેલ બોનસને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે રેલ કર્મચારિઓ માટે ઉત્પાદકતાથી જાડોયેલ બોનસ (બીએલબી)ને મંજૂરી આપી દીધી છે. મંત્રાલય દ્વારા આ યોજનાની સમીક્ષા કરવા અને આને મંજૂરી આપવાના ફળસ્વરૂપ પીએલબી સ્કીમની મુખ્ય વિશેષતાઓ નીચે મુજબ છે – (ક) કોઈપણ વર્ષ દરમિયાન ઉત્પાદન (આઉટપુટ)ની ગણના સમાન શુદ્ધ ટન કિલોમીટર દ્વારા કરવામાં આવે છે. આના માટે નીચે મુજબને જોડવામાં આવે છે. 1. કુલ માલ રાજસ્વ શુદ્ધ ટન કિલોમીટર 2. ગૈર-ઉપનગરીય યાત્રી કિલોમીટર, જે 0.076ના કારક (ફેક્ટર) દ્વારા પરિવર્તિત કરવામાં આવે છે. 3. ઉપનગરીય યાત્રિ કિલોમીટર, જે 0.053ના કારક (ફેક્ટર) દ્વારા પરિવર્તિત કરવામાં આવે છે. (ખ) અહીંયા ઈનપુટથી આશય અરાજપત્રિત કર્મચારીઓ સાથે છે. (આરપીએફ/આરપીએસએફ કર્મચારીઓને છોડીને) આમા કોઈપણ વર્ષ દરમિયાન મૂડી (પાછલા ત્રણ વર્ષની ટકાવારીથી વધુ) માં વધતા જતા વધારા / ઘટાડાના આધાર પર વધારો થાય છે. વધતી જતી મૂડી રોલિંગ સ્ટૉક સુધી સીમિત છે, જેનો ઉપયોગ રેલગાડિયોના આવન-જાવનમાં થાય છે. અહીંયા સાપેક્ષ ભારાંક આપવામાં આવે છે. જે ટ્રૈક્વિટવ એફર્ટ માટે 0.50 વેગન ક્ષમતા માટે 0.20 અને બેઠકની ક્ષમતા માટે 0.30 છે. આ પછી કામગાર સંબંધી ઈનપુટ એટલે કે અરાજપત્રિત કર્મચારીઓની સંખ્યાને વધતા જતી મૂડીની ટકાવારીના પ્રમાણમાં થતા વધારાની તકને વધારવામાં આવે છે. નાણા વર્ષ 2010-11, 2011-12, 2012-13 અને 2013-14 માટે 78 દિવસોના વેતનની બરાબર વધુમાં વધુ પીએલબી રકમ આપવામાં આવી છે. આ વર્ષે પણ સારા નાણાકીય પ્રદર્શનને ધ્યાનમાં રાખતા 78 દિવસોના વેતનની બરાબર પીએલબી આપવામાં આવશે. આનાથી કર્મચારીઓને ભવિષ્યમાં અને સારા નાણાકીય પ્રદર્શન હેતુ કાર્ય કરવા માટે પ્રેરણા મળવાની આશા છે. રેલવે કર્મચારીઓને 78 દિવસના પીએલબીની ચૂકવણી કરવા માટે 1030.02 કરોડ રૂપિયાના નાણાકીય બોજ પડવાનું અનુમાન લગાવાયું છે. પીએલબી મેળવવા માટે યોગ્ય ગણાતા અરાજપત્રિત રેલ કર્મચારીઓને આની ચૂકવણી માટે પારિશ્રમિક ગણના સીમા 3500 રૂપિયા પ્રતિ માસ નક્કી કરાઈ હતી. પીએલબી મેળવાનારા યોગ્ય મનાતા રેલવે કર્મચારીઓને 78 દિવસ માટે અધિક્તમ 8975 રૂપિયા અપાશે. આ નિર્ણથી લગભગ 12.58 લાખ અરાજપત્રિત રેલવે કર્મચારીઓને લાભ થવાની આશા છે. રેલવેના ઉત્પાદકતાથી જોડાયેલ બોનસની સીમામાં બધા અરાજપત્રિત રેલવે કર્મચારી (આરપીએફ/આરપીએસએફ કર્મચારીઓને છોડીને) આવે છે, જે દેશભરમાં ફેલાયેલા છે.
પ્રધાનમંત્રીએ મહામહિમ ઈબ્રાહિમ રેઈસીને ઈરાનના રાષ્ટ્રપ્રમુખ તરીકે ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહામહિમ ઈબ્રાહિમ રેઈસીને ઈસ્લામિક રિપબ્લિક ઓફ ઈરાનના રાષ્ટ્રપ્રમુખ તરીકે ચૂંટાવા બદલ અભિનંદન પાઠવ્યા હતા. પ્રધાનમંત્રીએ એક ટ્વીટમાં કહ્યું, “ઈસ્લામિક રિપબ્લિક ઓફ ઈરાનના રાષ્ટ્રપ્રમુખ તરીકે ચૂંટણીમાં વિજેતા થવા બદલ મહામહિમ ઈબ્રાહિમ રેઈસીને અભિનંદન. હું ભારત અને ઈરાન વચ્ચે મધુર સંબંધોને વધુ મજબૂત કરવા માટે તેમની સાથે કામ કરવા માટે આશાન્વિત છું.”
મંત્રીમંડળે જાપાનના નવી ઊર્જા અને ઔદ્યોગિક ટેકનોલોજી વિકાસ સંસ્થા અને નાણાં મંત્રાલય, સ્વાસ્થ્ય અને પરિવાર કલ્યાણ તથા એમ્સ વચ્ચે દિલ્હીમાં એમ્સમાં આઇસીટી આધારિત ગ્રીન હોસ્પિટલ માટે આઇસીટી આધારિત ગ્રીન હોસ્પિટલના ડિમોન્સ્ટ્રેશન પ્રોજેક્ટ સાથે સંબંધિત એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે દિલ્હીમાં એમ્સમાં આઇસીટી આધારિત ગ્રીન હોસ્પિટલ માટે ડિમોન્સ્ટ્રેશન પ્રોજેક્ટના સંબંધમાં જાપાનની નવી ઊર્જા અને ઔદ્યોગિક ટેકનોલોજી વિકાસ સંસ્થા (એનઇડીઓ) અને નાણાં મંત્રાલય (આર્થિક બાબતોનો વિભાગ), સ્વાસ્થ્ય અને કુટુંબ કલ્યાણ અને અખિલ ભારતીય તબીબી વિજ્ઞાન સંસ્થા (એમ્સ) વચ્ચે થયેલા સમજૂતીકરાર (એમઓયુ)ને મંજૂરી આપી હતી. આ પ્રોજેક્ટમાં નીચેની કામગીરી સામેલ હશે: a. એન્જિનીયરિંગ અને ડિઝાઇન, નિર્માણ અને ઉપકરણની કામગીરી માટે જરૂરી સર્વે, b. મૂળભૂત આયોજન અને એન્જિનીયરિંગ તથા ઉપકરણની ડિઝાઇન, c. ઉપકરણનું ઉત્પાદન અને પરિવહન, d. નાગરિક કામ, નિર્માણ અને ઇન્સ્ટોલેશન e. ઉપકરણ શરૂ કરવું, f. ઉપકરણનું પ્રદર્શન, અને g. ભારતમાં ટેકનોલોજીનો પ્રસાર. આ એમઓયુ સહી થયાની તારીખથી અમલમાં આવશે અને 31 માર્ચ, 2020 સુધી અમલમાં રહેશે. પ્રોજેક્ટનો ઉદ્દેશ ભારતમાં ઊર્જાના અસરકારક ઉપયોગ અને પર્યાવરણના સંરક્ષણમાં પ્રદાન કરવાનો છે, જે માટે એમ્સ, દિલ્હીમાં ઊર્જા કાર્યદક્ષ અને આઇટી સંબંધિત ઉપકરણ સ્થાપિત કરવામાં આવશે તથા ઊર્જા વ્યવસ્થાપન વ્યવસ્થા અને આઇટી સિસ્ટમ પ્રદર્શિત કરવામાં આવશે. ઉપકરણના પ્રસાર મારફતે ભારતમાં ટેકનોલોજીના પ્રસાર માટે વ્યાપક સ્તરે પ્રયાસ કરવામાં આવશે.
રશિયાના નાયબ પ્રધાનમંત્રી શ્રી દમિત્રી રોગોઝીને પ્રધાનમંત્રી શ્રી નરેન્દ્ર મોદીની મુલાકાત લીધી

રશિયાના નાયબ પ્રધાનમંત્રી શ્રી દમિત્રી રોગોઝીને આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. તેમણે પ્રધાનમંત્રીને રશિયાના રાષ્ટ્રપતિ પુટિનની શુભેચ્છા પાઠવી હતી તથા ભારત અને રશિયા વચ્ચે ચાલી રહેલા પ્રોજેક્ટ્સ પર પ્રગતિ વિશે ટૂંકમાં જાણકારી આપી હતી. પ્રધાનમંત્રીએ રશિયાને ભરોસાપાત્ર મિત્ર ગણાવ્યું હતું તથા તમામ ક્ષેત્રોમાં દ્વિપક્ષીય ભાગીદારીને વધારવા, મજબૂત કરવા અને વિસ્તરણ કરવા રાષ્ટ્રપતિ પુટિન સાથેની પ્રતિબદ્ધતાને પ્રતિપાદિત કરી હતી. તેમણે જૂનમાં તાશ્કંદમાં રાષ્ટ્રપતિ પુટિન સાથેની બેઠક અને ચાલુ મહિનાની શરૂઆતમાં કુડાનકુલમ પરમાણુ ઊર્જા પ્લાન્ટના યુનિટ 1નું વીડિયો-લિન્ક મારફતે ઉદ્ઘાટનના પ્રસંગને યાદ કર્યો હતો. પ્રધાનમંત્રીએ જણાવ્યું હતું કે, ભારત રાષ્ટ્રપતિ પુટિનની ભારત યાત્રાની આતુરતાપૂર્વક રાહ જુએ છે.
સીંગાપોરમાં આઈટીઈ સંકૂલ અને આઈએનએના સ્મારક મારકરની મુલાકાત લેતાં પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે સીંગાપોરમાં ઈન્સ્ટિટયૂટ ઓફ ટેકનિકલ એજ્યુકેશન-આઈટીઈના સંકૂલની મુલાકાત લીધી હતી. સીંગાપોરના પ્રધાનમંત્રી શ્રી લી ઝીંન લૂંગે એમનું સ્વાગત કર્યું હતું અને આ બન્ને નેતાઓનું વિદ્યાર્થીઓએ ઉત્સાહપૂર્વક અભિવાદન કર્યુ હતું. એમણે દરિયાઈ તાલીમ કેન્દ્ર, એઈરોસ્પેસ હબ તથા પ્રીસીઝન એજીનીયરીંગ વિભાગની મુલાકાત લીધી હતી. વિદ્યાર્થીઓની આગેવાની હેઠળ બન્ને નેતાઓએ એક સીએનસી મશીનમાં એક ધાતુનો સિક્કો નાંખ્યો હતો, જેના પ્રતિભાવમાં ભારત અને સીંગાપોરનાં મહત્વનાં પ્રતિકો છપાઈને બહાર આવ્યાં હતાં બન્ને નેતાઓએ પુસ્તિકારૂપનાં આ પ્રતિકો ઉપર એમના દસ્તખત (હસ્તાક્ષર) કર્યા હતા. શ્રી નરેન્દ્ર મોદીએ આજે સીંગાપોરમાં આઈએનએ-ઈન્ડિયન નેશનલ આર્મીના સ્મારક મારકર ખાતે શ્રધ્ધાજંલિ અર્પણ કરી હતી. આઈએનએના અજાણ-અનામી યોદ્ધાઓ ને સમર્પિત આ સ્મારકનો શિલાન્યાસ જુલાઈ 1945માં નેતાજી સુભાષચંદ્ર બોઝે કર્યા હતો. નવું સ્મારક મૂળ સ્મારકનાં સ્થાનેજ ઉભૂં કરાયું છે. આ સ્થાને ઉપસ્થિત લોકો અને બાળકો સાથે પ્રધાનમંત્રી શ્રી નરેન્દ્ર મોદીએ ઘણી વાતચીત કરી હતી.
આવતીકાલે સવારે 7 થી રાત્રીના 9 દરમિયાન જનતા કર્ફ્યુનું પાલન કરવાની અપીલ

વાયરસના પ્રસારને અટકાવવાના પ્રયાસના ભાગરૂપે પ્રધાનમંત્રી શ્રી નરેન્દ્ર મોદી આવતીકાલે 22 માર્ચના રોજ સવારના 7 વાગ્યાથી લઇ રાત્રિના 9 વાગ્યા સુધી લોકોને જનતા કર્ફ્યુનું પાલન કરવાની યાદ અપાવી હતી. મુસીબતના આ સમયમાં દેશના લોકોને પોતાની નિઃસ્વાર્થ સેવા પૂરી પાડી રહેલા લોકોનો આભાર વ્યક્ત કરવા માટે પ્રધાનમંત્રી નાગરિકોને વિનંતી કરી હતી કે તેઓ આવતીકાલે સાંજે 5 વાગ્યે પોતાના ઘરોના દરવાજા પાસે અને બાલ્કનીમાં ઉભા રહે અને પાંચ મિનીટ સુધી તાળી વગાડીને અથવા ઘંટડી વગાડીને પોતાની કૃતજ્ઞતા વ્યક્ત કરે.
પ્રધાનમંત્રીએ કનૌજ માર્ગ અકસ્માત દુર્ઘટના અંગે શોક વ્યક્ત કર્યો

પ્રધાનમંત્રીશ્રી નરેન્દ્ર મોદીએ ઉત્તરપ્રદેશના કનૌજ માર્ગ અકસ્માત માં મૃત્યુપામેલા લોકો પ્રત્યે દુખની લાગણી વ્યક્ત કરી. પ્રધાનમંત્રીશ્રી એ એમના શોક સંદેશમાં કહ્યું કે”ઉત્તરપ્રદેશના કનૌજમાં થયેલા માર્ગ અકસ્માત અંગે જાણીને અત્યંત દુખ થયું છે.આ દુર્ઘટના માં ઘણા લોકોએ એમનો જીવ ખોયા છે, હું મૃતકોના પરિજનો પ્રત્યે સંવેદના પ્રગટ કરંય છું, સાથે જ ઘાયલ લોકોને તાત્કાલિક સ્વસ્થ થવા માટે પ્રાર્થના કરું છુ.”
પ્રધાનમંત્રીએ આવતીકાલથી શરૂ થતા સંસદના શિયાળુ સત્ર પૂર્વે આયોજિત સર્વપક્ષીય બેઠકમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે અહીં સર્વપક્ષીય બેઠકમાં ભાગ લીધો હતો. આ પ્રસંગે તમામ મુખ્ય રાજકીય પક્ષોના નેતાઓ ઉપસ્થિત રહ્યા હતા અને તેમણે સંસદના આગામી સત્ર અંગે પોતાના મંતવ્યો રજૂ કર્યા હતા. પ્રધાનમંત્રીએ પોતાની ટિપ્પણીમાં કહ્યું હતું કે, રાજ્યસભાના 250માં સત્રનું આયોજન થઇ રહ્યું હોવાથી સંસદનું આ સત્ર વિશેષ બની રહેશે અને આ પ્રસંગની ઉજવણી માટે વિશેષ કાર્યક્રમો તેમજ પ્રવૃત્તિઓનું આયોજન કરવામાં આવ્યું હોવાથી તેમણે ખુશી વ્યક્ત કરી હતી. તેમણે ભારપૂર્વક જણાવ્યું હતું કે, ભારત જેવા વૈવિધ્યપૂર્ણ દેશમાં વહીવટી સંસ્થાનો માટે અદભૂત માળખું ઉપલબ્ધ કરાવવામાં ભારતની સંસદ તેમજ ભારતના બંધારણની અનન્ય શક્તિઓ પર પ્રકાશ પાડવા માટે ઉપલા ગૃહનું 250મું સત્ર એક અનન્ય તક પૂરી પાડે છે. દેશના રાષ્ટ્રપિતા મહાત્મા ગાંધીની 150મી જન્મજયંતીની ભારત ઉજવણી કરી રહ્યું છે તેની સાથે સાથે આ સત્રનું આયોજન એક અનોખો અને વિશેષ પ્રસંગ છે. વિવિધ રાજકીય પક્ષો દ્વારા ઉઠાવવામાં આવેલા કેટલાક ચોક્કસ મુદ્દાઓનો જવાબ આપતી વખતે પ્રધાનમંત્રીએ જણાવ્યું હતું કે, સરકાર તમામ પડતર કાયદાનો ઉકેલ લાવવા માટે અને પર્યાવરણ, પ્રદૂષણ, અર્થતંત્ર, કૃષિ ક્ષેત્ર અને ખેડૂતો, મહિલાઓના અધિકારો, યુવાનો અને સમાજના વંચિત વર્ગ સંબંધિત વિશેષ સમસ્યાઓના ઉકેલ માટે નીતિઓનું માળખુ તૈયાર કરવામાં તમામ પક્ષો સાથે મળીને રચનાત્મક રીતે કામ કરશે. તેમણે બંને ગૃહોના પ્રિસાઇડિંગ અધિકારીઓને સંસદનું ગત સત્ર ખૂબ જ સારી રીતે ચલાવવામાં મદદરૂપ થવા બદલ તેમનું પણ અભિવાદન કર્યું હતું અને નોંધ્યું હતું કે, આના કારણે લોકોમાં સરકારની કાયદા નિર્માણ શાખાની કામગીરીમાં સકારાત્મક અસર ઉભી કરવામાં મદદ મળી હતી. આ સંદર્ભે, પ્રધાનમંત્રીએ વિવિધ મુદ્દાઓ પર વિચાર વિમર્શ કરવામાં સંસદના પ્રથમ કાર્યકાળના સભ્યોએ જે પ્રકારે ઉત્સાહભેર ભાગ લીધો તેનો વિશેષ ઉલ્લેખ કર્યો હતો અને આશા વ્યક્ત કરી હતી કે ટ્રેઝરી તેમજ વિપક્ષી બેંચ વચ્ચે રચનાત્મક જોડાણ સંસદના આ સત્રને પણ સફળ અને પરિણામદાયક બનાવશે.
પ્રધાનમંત્રીએ ભારતના સૌથી મોટા ડ્રોન ફેસ્ટિવલ – ભારત ડ્રોન મહોત્સવ 2022નું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે ભારતના સૌથી મોટા ડ્રોન ફેસ્ટિવલ – ભારત ડ્રોન મહોત્સવ 2022નું ઉદ્ઘાટન કર્યું. તેમણે કિસાન ડ્રોન પાઇલોટ્સ સાથે પણ વાર્તાલાપ કર્યો, ઓપન-એર ડ્રોન પ્રદર્શનો જોયા અને ડ્રોન પ્રદર્શન કેન્દ્રમાં સ્ટાર્ટઅપ્સ સાથે વાર્તાલાપ કર્યો. કેન્દ્રીય મંત્રીઓ શ્રી નરેન્દ્ર સિંહ તોમર, શ્રી ગિરિરાજ સિંહ, શ્રી જ્યોતિરાદિત્ય સિંધિયા, શ્રી અશ્વિની વૈષ્ણવ, શ્રી મનસુખ માંડવિયા, શ્રી ભૂપેન્દ્ર યાદવ, ઘણા રાજ્ય મંત્રીઓ અને ડ્રોન ઉદ્યોગના અગ્રણીઓ અને ઉદ્યોગસાહસિકો આ પ્રસંગે ઉપસ્થિત હતા. પ્રધાનમંત્રીએ 150 ડ્રોન પાઇલટ પ્રમાણપત્રો પણ આપ્યા. સભાને સંબોધતા, પ્રધાનમંત્રીએ ડ્રોન ક્ષેત્રમાં તેમનો આકર્ષણ અને રસ વ્યક્ત કર્યો અને કહ્યું કે તેઓ ડ્રોન પ્રદર્શન અને ઉદ્યોગસાહસિકોની ભાવના અને ક્ષેત્રમાં નવીનતાથી ખૂબ પ્રભાવિત થયા છે. પ્રધાનમંત્રીએ ખેડૂતો અને યુવા એન્જિનિયરો સાથેની તેમની વાતચીત વિશે પણ વાત કરી. તેમણે કહ્યું કે ડ્રોન સેક્ટરમાં ઊર્જા અને ઉત્સાહ દેખાઈ રહ્યો છે અને તે ભારતની તાકાત અને અગ્રણી સ્થાને કૂદવાની ઈચ્છા દર્શાવે છે. રોજગાર સર્જન માટે આ ક્ષેત્ર મોટા ક્ષેત્રની મોટી સંભાવનાઓ દર્શાવે છે,એમ તેમણે કહ્યું. બરાબર 8 વર્ષ પહેલાંની નવી શરૂઆતને યાદ કરતા પ્રધાનમંત્રીએ કહ્યું હતું કે આ 8 વર્ષ પહેલાંનો સમય હતો જ્યારે અમે ભારતમાં સુશાસનના નવા મંત્રો અમલમાં મૂકવાનું શરૂ કર્યું હતું. લઘુત્તમ સરકાર અને મહત્તમ શાસનના માર્ગને અનુસરીને, અમે જીવન જીવવાની સરળતા અને વ્યવસાય કરવાની સરળતાને પ્રાથમિકતા બનાવી છે. અમે સબકા સાથ સબકા વિકાસના માર્ગ પર આગળ વધીને દેશના દરેક નાગરિકને સુવિધાઓ અને કલ્યાણકારી યોજનાઓ સાથે જોડ્યા છે. પ્રધાનમંત્રીએ ધ્યાન દોર્યું હતું કે અગાઉની સરકારો દરમિયાન, ટેક્નોલોજીને સમસ્યાનો ભાગ માનવામાં આવતી હતી અને તેને ગરીબ વિરોધી તરીકે દર્શાવવાના પ્રયાસો કરવામાં આવ્યા હતા. જેના કારણે 2014 પહેલા શાસનમાં ટેક્નોલોજીના ઉપયોગને લઈને ઉદાસીનતાનું વાતાવરણ હતું. ટેક્નોલોજી ગવર્નન્સના મૂડનો ભાગ બની શકી ન હતી. આના કારણે ગરીબો, વંચિતો અને મધ્યમ વર્ગને સૌથી વધુ નુકસાન થયું છે. તેમણે પાયાની સુવિધાઓનો લાભ મેળવવા માટેની જટિલ પ્રક્રિયાઓને પણ યાદ કરી જેનાથી વંચિતતા અને ડરનો અનુભવ થાય છે. તેમણે કહ્યું કે જ્યારે આપણે સમય સાથે બદલાઈએ ત્યારે જ પ્રગતિ શક્ય છે. તેમણે ઉમેર્યું હતું કે ટેક્નોલોજીએ સંતૃપ્તિની દ્રષ્ટિને આગળ વધારવામાં અને છેલ્લા માઇલ ડિલિવરી સુનિશ્ચિત કરવામાં ઘણી મદદ કરી છે. અને હું જાણું છું કે આપણે આ ગતિએ આગળ વધીને અંત્યોદયના ધ્યેયને હાંસલ કરી શકીએ છીએ અને જન ધન, આધાર, મોબાઈલ (
પ્રધાનમંત્રીએ નંદકુમાર સિંહ ચૌહાણના નિધન માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી નંદકુમારસિંહ ચૌહાણના નિધન માટે શોક વ્યક્ત કર્યો હતો. એક ટ્વીટમાં, પ્રધાનમંત્રી શ્રીએ કહ્યું, "ખંડવાથી લોકસભા સાંસદ શ્રી નંદકુમારસિંહ ચૌહાણજીના નિધનથી દુઃખી છું. તેઓ સંસદીય કાર્યવાહીમાં, સંગઠનાત્મક કૌશલ્ય અને સમગ્ર મધ્યપ્રદેશમાં ભાજપને મજબૂત કરવામાં તેમના યોગદાન માટે યાદ રહેશે. તેમના પરિવારજનોને સાંતવના. ઓમ શાંતિ".
પ્રધાનમંત્રીએ બહુમુખી પ્રતિભા ધરાવતા અભિનેતા ઇરફાન ખાનના મૃત્યુ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બહુમુખી પ્રતિભા ધરાવતા અભિનેતા ઇરફાન ખાનના મૃત્યુ પર શોક વ્યક્ત કર્યો હતો. પ્રધાનમંત્રીએ જણાવ્યું હતું કે, “ઇરફાન ખાનનું મૃત્યુ સિનેમા અને થિયેટરની દુનિયાને મોટી ખોટ છે. તેઓ વિવિધ માધ્યમોમાં તેમના વિવિધતાસભર અભિનય માટે હંમેશા યાદ રખાશે. તેમના પરિવાર, મિત્રો અને પ્રશંસકો સાથે મારી લાગણી છે. તેમના આત્માને શાંતિ મળે.”
પ્રધાનમંત્રીએ આ વર્ષની પરિક્ષા પે ચર્ચા માટે ઈનપુટ્સ આમંત્રિત કર્યા

પ્રધાનમંત્રી શ્રી નરેન્દ્ર મોદીએ દરેકને ખાસ કરીને પરીક્ષાના યોદ્ધાઓ, માતા-પિતા અને શિક્ષકોને આ વર્ષની પરીક્ષા પે ચર્ચા વાર્તાલાપ માટે તેમના ઇનપુટ્સ શેર કરવા આમંત્રણ આપ્યું છે. પ્રધાનમંત્રીએ ટ્વીટ કર્યું "પરીક્ષા પે ચર્ચાને જીવનના તમામ ક્ષેત્રના લોકો તરફથી મળેલા વ્યાપક ઇનપુટ્સ દ્વારા વધુ યાદગાર બનાવવામાં આવ્યું છે. હું તમને બધાને, ખાસ કરીને #
પ્રધાનમંત્રીએ ઉત્તરાખંડના ચંપાવતમાં માર્ગ અકસ્માતમાં જીવ ગુમાવનારાઓ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરાખંડના ચંપાવતમાં માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીએ શ્રીમતી મુક્તા તિલકનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પુણેના ભૂતપૂર્વ મેયર અને મહારાષ્ટ્રના ધારાસભ્ય શ્રીમતી મુક્તા તિલકનાં નિધન પર ઊંડો શોક વ્યક્ત કર્યો હતો.. એક ટ્વીટમાં, પ્રધાનમંત્રીએ કહ્યું; "શ્રીમતી મુક્તા તિલકજીએ ખંતથી સમાજની સેવા કરી. તેમણે લોકો તરફી મુદ્દાઓ ઉઠાવીને એક છાપ ઊભી કરી અને પુણેના મેયર તરીકેનો નોંધપાત્ર કાર્યકાળ રહ્યો. ભાજપ પ્રત્યેની તેમની પ્રતિબદ્ધતા હંમેશા કાર્યકર્તાઓ દ્વારા જાળવી રખાશે. તેમના નિધનથી વ્યથિત છું. તેમના પરિવાર અને સમર્થકો પ્રત્યે સંવેદના. ઓમ શાંતિ."
પ્રધાનમંત્રીએ પોષણ માહનું મહત્ત્વ સમજાવી પોષક ઘટકો વિશે જાગૃતિ લાવવાના કાર્યક્રમને જન ચળવળમાં પરિવર્તિત કરવા માટે અપીલ કરી

પ્રધાનમંત્રીએ એમના રેડિયો કાર્યક્રમ મન કી બાતના આ મહિનાના એપિસોડમાં સપ્ટેમ્બર મહિનાને પોષણ માહ એટલે કે ન્યૂટ્રિશન મંથ તરીકે ઉજવવા દેશવાસીઓને અપીલ કરી હતી. તેમણે જણાવ્યું હતું કે, દેશ અને પોષણ એકબીજા સાથે ગાઢ રીતે જોડાયેલા છે. તેમણે સંસ્કૃત સુક્તિ – “યથા અન્નમ, તથા મન્નમ”ને ટાંકી હતી, જેનો અર્થ એ છે કે, માનસિક અને બૌદ્ધિક વિકાસ આપણે જે ભોજન લઈએ છીએ એની ગુણવત્તા સાથે સંબંધિત છે. તેમણે કહ્યું હતું કે, બાળકો અને વિદ્યાર્થીઓને તેમની અંદર રહેલી ક્ષમતાને મહત્તમ રીતે ખીલવવા અને તેમની અંદર રહેલી સંભવિતતાને પ્રદર્શિત કરવા પોષક દ્રવ્યો અને યોગ્ય પોષણ મોટી ભૂમિકા ભજવે છે. તેમણે ભારપૂર્વક જણાવ્યું હતું કે, બાળકોને સારું પોષણ મળે એ માટે માતાઓને ઉચિત પોષક દ્રવ્યો મળે એ જરૂરી છે. તેમણે ઉમેર્યું હતું કે, પોષક દ્રવ્યોનો અર્થ ફક્ત ભોજન નથી, પણ મીઠું, વિટામિન્સ વગેરે જેવા આવશ્યક પોષક દ્રવ્યો મેળવવાનો છે. પ્રધાનમંત્રીએ કહ્યું હતું કે, છેલ્લાં થોડાં વર્ષો દરમિયાન દેશમાં, ખાસ કરીને ગ્રામીણ વિસ્તારોમાં માતા અને બાળકના પોષણ વિશે જાગૃતિ લાવવા માટે પોષણ સપ્તાહ અને પોષણ માહની ઉજવણી થઈ હતી, જેમાં મોટા પાયે લોકો ભાગીદાર થવાથી આ કાર્યક્રમ જન આંદોલનમાં પરિવર્તિત થયો છે. તેમણે ઉમેર્યું હતું કે, પોષણ વિશે જાગૃતિ વધારવા બાળકો માટે સ્પર્ધા સુનિશ્ચિત કરવા આ જન આંદોલનમાં શાળાઓને જોડવાના પ્રયાસો ચાલી રહ્યાં છે. પ્રધાનમંત્રીએ કહ્યું હતું કે, વર્ગમાં જેમ એક મોનિટર હોય છે તેમ એક ન્યૂટ્રિશન મોનિટર બનાવવા પડશે. રિપોર્ટ કાર્ડની જેમ ન્યૂટ્રિશન કાર્ડ પણ પ્રસ્તુત કરવું પડશે. તેમણે જાણકારી આપી હતી કે, પોષણ માહના ગાળા દરમિયાન